CELEX: 32001R2162
Language: hu
Date: 2001-11-07 00:00:00
Title: A Bizottság 2162/2001/EK rendelete (2001. november 7.) az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I., II. és III. mellékletének módosításárólEGT vonatkozású szöveg

Fontos jogi nyilatkozat

|

32001R2162

Hivatalos Lap L 291 , 08/11/2001 o. 0009 - 0012

		A Bizottság 2162/2001/EK rendelete(2001. november 7.)az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I., II. és III. mellékletének módosításáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb az 1879/2001/EK bizottsági rendelettel [1] módosított, az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 2001. június 26-i 2377/90/EGK tanácsi rendeletre [2] és különösen annak 7. és 8. cikkére,mivel:(1) A 2377/90/EGK rendelettel összhangban minden olyan farmakológiai hatóanyag tekintetében, amelyet a Közösségen belül élelmiszer-termelő állatokon történő alkalmazásra szánt állatgyógyászati készítményekben használnak, fokozatosan maradékanyag-határértékeket kell meghatározni.(2) A maradékanyag-határértékeket az után szükséges meghatározni, miután az állatgyógyászati készítmények bizottságán belül minden olyan lényeges információt megvizsgáltak, amely az érintett készítmény maradékanyagainak az állati eredetű élelmiszerek fogyasztójára vonatkozó ártalmatlanságára, valamint a maradékanyagoknak az élelmiszerek ipari feldolgozására gyakorolt hatására vonatkozik.(3) Az állatgyógyászati készítmények állati eredetű élelmiszerekben lévő maradékanyagaira vonatkozó maradékanyag-határértékek megállapítása során pontosan meg kell határozni azokat az állatfajokat, amelyekben a maradékanyagok jelen lehetnek, azokat a szinteket, amelyek a kezelt állatból nyert valamennyi megfelelő testszövetben jelen lehetnek (célszövet), valamint a maradékanyag természetét, amely a maradékanyagok nyomon követése szempontjából fontos (jelző maradékanyag).(4) A megfelelő közösségi joganyagban előírtak szerint a maradékanyagok ellenőrzése céljából a maradékanyag-határértékeket rendszerint a máj vagy a vese célszövetei tekintetében szükséges megállapítani. A nemzetközi kereskedelemben azonban gyakran eltávolítják a levágott állatok testéből a májat és a vesét, ezért minden esetben meg kell állapítani a maximális maradékanyag-határértékeket az izom- vagy a zsírszövetekre is.(5) A tojószárnyasokon, a tejelő állatokon vagy a mézelő méheken történő felhasználásra szánt állatgyógyászati készítmények esetében a tojás, a tej, illetve a méz tekintetében is maradékanyag-határértékeket kell meghatározni.(6) A cefacetrilt, a deltametrint és az imidocarbot be kell illeszteni a 2377/90/EGK rendelet I. mellékletébe.(7) Az ammónium-lauril-szulfátot, a bronopolt, a kalcium-pantotenátot és a mentaolajat be kell illeszteni a 2377/90/EGK rendelet II. melléklete.(8) A tudományos vizsgálatok befejezésének lehetővé tétele érdekében a 2377/90/EGK rendelet III. mellékletében korábban meghatározott ideiglenes maradékanyag-határértékek érvényességi idejét a kanamicinra meg kell hosszabbítani.(9) Megfelelő időtartamot szükséges engedélyezni e rendelet hatálybalépése előtt annak érdekében, hogy a tagállamok számára lehetővé tegyék az esetleg szükséges kiigazítások elvégzését az érintett állatgyógyászati készítmények forgalomba hozatalára a legutóbb a 2000/37/EK bizottsági irányelvvel [3] módosított 81/851/EGK tanácsi irányelvnek [4] megfelelően kiadott engedélyekben azért, hogy figyelembe vegyék e rendelet rendelkezéseit.(10) Az e rendeletben meghatározott intézkedések összhangban állnak az Állatgyógyászati Készítmények Állandó Bizottságának véleményével,ELFOGADTA EZT A RENDELETET:1. cikkA 2377/90/EGK rendelet I., II. és III. mellékletei a csatolt mellékletben meghatározottak szerint módosulnak.2. cikkEz a rendelet az Európai Közösségek Hivatalos Lapjában való kihirdetését követő harmadik napon lép hatályba.Ezt a rendeletet a kihirdetését követő 60. naptól kell alkalmazni.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2001. november 7-én.a Bizottság részérőlErkki Liikanena Bizottság tagja[1] HL L 258., 2001.9.27., 11. o.[2] HL L 224., 1990.8.18., 1. o.[3] HL L 139., 2000.6.10., 25. o.[4] HL L 317., 1981.11.6., 1. o.--------------------------------------------------MELLÉKLETA. A 2377/90/EGK rendelet I. melléklete a következőképpen módosul:1. Fertőzés elleni hatóanyagok1.2. Antibiotikumok1.2.2. Cefalosporinok"Farmakológiai hatóanyag(ok) | Jelző maradék anyag | Állatfajok | Maximális maradékanyag-határértékek | Célszövetek | Egyéb rendelkezések |Cefacetril | Cefacetril | Szarvasmarhafélék | 125 μg/kg | Tej | Csak intramammális használatra" |2. Paraziták elleni hatóanyagok2.2. Ektoparaziták elleni hatóanyagok2.2.3. Piretroidok"Farmakológiai hatóanyag(ok) | Jelző maradék anyag | Állatfajok | Maximális maradékanyag-határértékek | Célszövetek | Egyéb rendelkezések |Deltametrin | Deltametrin | Uszonyos halak | 10 μg/kg | Izom és bőr természetes arányokban" | |2.4. Protozoonok elleni hatóanyagok2.4.3. Carbanilidek"Farmakológiai hatóanyag(ok) | Jelző maradék anyag | Állatfajok | Maximális maradékanyag-határértékek | Célszövetek | Egyéb rendelkezések |Imidocarb | Imidocarb | Szarvasmarhafélék | 300 μg/kg | Izom | |50 μg/kg | Zsír | |2000 μg/kg | Máj | |1500 μg/kg | Vese | |50 μg/kg | Tej" | |B. A 2377/90/EGK rendelet II. melléklete a következőképpen módosul:2. Szerves vegyületek"Farmakológiai hatóanyag(ok) | Állatfajok | Egyéb rendelkezések |Ammónium-lauril-szulfát | Minden élelmiszer-termelő állatfaj | |Bronopol | Uszonyos halak | |Kalcium-pantotenát | Minden élelmiszer-termelő állatfaj" | |6. Növényi eredetű anyagok"Farmakológiai hatóanyag(ok) | Állatfajok | Egyéb rendelkezések |Mentaolaj | Minden élelmiszer-termelő állatfaj" | |C. A 2377/90/EGK rendelet III. melléklete a következőképpen módosul:1. Fertőzés elleni hatóanyagok1.2. Antibiotikumok1.2.5. Aminoglikozidok"Farmakológiai hatóanyag(ok) | Jelző maradék anyag | Állatfajok | Maximális maradékanyag-határértékek | Célszövetek | Egyéb rendelkezések |Kanamicin | Kanamicin | Nyulak | 100 μg/kg | Izom | Az ideiglenes határértékek 2004. január 1-jén hatályukat vesztik |100 μg/kg | Zsír |600 μg/kg | Máj |2500 μg/kg | Vese |Szarvasmarhafélék, juhfélék | 100 μg/kg | Izom |100 μg/kg | Zsír |600 μg/kg | Máj |2500 μg/kg | Vese |150 μg/kg | Tej |Sertésfélék, csirke | 100 μg/kg | Izom |100 μg/kg | Bőr és zsír |600 μg/kg | Máj |2500 μg/kg | Vese" |--------------------------------------------------